महिला दिवस पर 94.3 माय एफएम का महिलाओं को अहम तोहफा कॉलेजोंमें देंगे सेल्फ डिफेंस की ट्रेनिंग
जालंधर | 94.3माय एफएम विमन डे के मौके पर इस हफ्ते शहर के अलग-अलग कॉलेजों में जाकर गर्ल्स स्टूडेंट्स को सेल्फ डिफेंस का डोज दे रहा है। जिसमें माय एफएम के हम-साथी हैं शहर के जाना-माना कराटे स्कूल संजय कराटे। माय एफएम के आरजे रमन और आरजे गैरी ने संजय कराटे की टीम के साथ इस सिलसिले में संस्कृति केएमवी स्कूल और बीडी आर्य गर्ल्स कॉलेज जालंधर कैंट जाकर वहां के बच्चों को सेल्फ डिफेंस की ट्रेनिंग दी और उन्हें बताया कि मुश्किल परिस्थितियों से वह कैसे निपट सकते हैं। खुद को बचाने के बारे में जानकारी होना हर शख्स के लिए बहुत जरूरी है। इस महिला दिवस पर माय एफएम इन लड़कियों को सेल्फ डिफेंस की ट्रेनिंग के रूप में एक अहम तोहफा दे रहा है। अभी आने वाले दिनों में माय एफएम की टीम लड़कियों को अपने बचाव के तरीके सिखाने के लिए यह कोशिश जारी रखेगी। अधिक जानकारी के लिए सुनते रहिए 94.3 माय एफएम जियो दिल से।
hin_Deva hin_Deva